
R E F E R A T   D E  A P R O B A R E
pentru modificarea Hotărârii Consiliului Local nr. 133/2024 privind aprobarea Documentației tehnico-economice faza Proiect Tehnic, a Indicatorilor tehnico-
economici și a Devizului general aferente obiectivului de investiție din cadrul 
proiectului „Creșterea eficienței energetice și gestionarea inteligentă a 
energiei în cadrul Liceului Teoretic Avram Iancu Brad – sală de
 sport și săli de clasă’’, propus spre finanțare prin Programul
 Regional Vest 2021-2027, Intervenția regională 3.1.C – 
Eficiență energetică – clădiri publice, SMIS 334327, 
astfel cum a fost modifică prin Hotărârea 
Consiliului Local nr. 207/2025



Municipiul Brad a accesat în cadrul apelului de proiecte PRV/30/PRV_P3/OP2/RSO2.1/PRV_A23 - PRV/3.1C/1.4 Eficiență energetică-clădiri publice ale Unităților administrativ – teritoriale, orașe HD o finanțare nerambursabilă pentru obiectivul de investiție „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă’’, SMIS 334327. 
Printre documentele obligatorii, în etapa de depunere a proiectelor, a fost Proiectul Tehnic și Hotărârea Consiliului Local de aprobare a Documentației tehnico-economice, faza Proiect tehnic și a Indicatorilor tehnico-economici.
 În acest sens a fost adoptată Hotărârea Consiliului Local nr. 133 din data de 13.09.2024.
 În urma Scrisorii pentru demararea etapei de contractare nr. 2025NOF020246/28.11.2025 a fost solicitată actualizarea cotei T.V.A. de la 19% la 21%, conform Legii nr. 141/2025. 
În acest sens este necesară modificarea Anexei nr. 2 și a Anexei nr. 3 din H.C.L. 133/2024 cu valoarea actualizată conform noii cote T.V.A. 
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 133/2025 Documentației tehnico-economice, a indicatorilor tehnico-economici și a Devizului General, faza Proiect Tehnic, aferente obiectivului de investiții din cadrul proiectului „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă” propus spre finanțare prin Programul Regional Vest 2021-2027, Intervenția regională 3.1.C - Eficiență energetică - clădiri publice, SMIS 334327, astfel cum a fost modifică prin Hotărârea Consiliului Local nr. 207/2025 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legii nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art. 129 alin. (1) și alin. (2) lit. b), alin. (4) lit. e) și alin. (14) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 141/2025 privind unele măsuri fiscal-bugetare.

